ODGOVORI NA PITANJA

vezana uz Poziv na dostavu projektnih prijedloga

*UP.02.3.1.03 „Jačanje poslovanja društvenih poduzetnika – faza I.“*

*5. set*

*Pitanja pristigla na esf.info@mrms.hr od 27. srpnja do 26. kolovoza 2019.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

Budući da je 1. kolovoza 2019. godine nastupila obustava PDP-a za Skupinu 2 jer zaprimljeni projektni prijedlozi za navedenu skupinu Prijavitelja iznosima dosežu 120% ukupno raspoloživih sredstava, za vrijeme trajanja obustave ne odgovaramo na pitanja vezana za Skupinu 2 Prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | Naša poslovna ideja je 'škola tenisa' koja bi djecu usmjeravala, da ih aktivnost kojom se bave prije svega mora zanimati i veseliti.  Cilj nam je kroz sport djecu motivirati na zdraviji način života, te da postižu bolji uspjeh u školi, da imaju bolje razvijene socijalne vještine i da su više timski orijentirana. Raditi ćemo na razvijanju kognitivnih sposobnosti, a samim time povećati će se trajanje i usmjeravanje njihove pažnje.  …  Da bi krenuli ostvarivati naše zamisli, potrebna nam je odskočna daska putem poticaja, koji bi nam olakšao troškove najma terena, plaće zaposlenika, zapošljavanje još jednog trenera, ulaganje u dodatno znanje i vještine, opreme, promidžbenog materijala, organizaciju turnira itd.  …  Ovom prilikom Vas molimo da nas uputite u sve što nam je potrebno kako bi mogli pristupiti natječaju za ostvarivanje poticaja. | Sve informacije vezane uz Poziv na dostavu projektnih prijedloga „Jačanje poslovanja društvenih poduzetnika – faza I.“, uključujući i detalje vezane iz prijavu na navedeni PDP te svi pripadajući obrasci koje je potrebni ispuniti, objavljeni su na internetskim stranicama [www.esf.hr](http://www.esf.hr) i [www.strukturnifondovi.hr](http://www.strukturnifondovi.hr). |
|  | Je li udruga koja već ima registriranu gospodarsku djelatnost, te je u Poreznoj upravi registrirana kao obveznik poreza na dobit i podnosi godišnje prijave poreza na dobit, prihvatljivi prijavitelj u skupini 2? Naime, iako udruga nije donijela nikakve akte kojima bi se specifično odredila kao društveni poduzetnik, nije nam jasno može li se u sadašnjoj situaciji za nju smatrati da nije već sada u naravi društveni poduzetnik, pa bi time bila prihvatljivi prijavitelj skupine 2? | Sukladno točki 2.13 Uputa za prijavitelje, prihvatljivi Prijavitelji za Skupinu 2 su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema **kriteriju br. 2. utvrđenim Strategijom** razvoja društvenog poduzetništva u Republici Hrvatskoj za razdoblje od 2015. do 2020. godine.  Sukladno točki 2.1.5, prema pravnom obliku to mogu biti udruge, trgovačka društva ili zadruge. |
|  | Ukoliko je odgovor na prethodno pitanje potvrdan, zanima nas nadalje **kojim činom udruga koja već ima registriranu gospodarsku djelatnost postaje društvenim poduzetnikom?** Ovo pitamo stoga jer udruga već po svojoj prirodi kao neprofitna organizacija ne može  višak prihoda pretvoriti profit. Naime, ukoliko bismo se prijavili kao nositelj projekta u skupni 2, od nas bi se tražilo da tijekom projekta izdamo računa u vrijednosti od 10% projekta, a nije nam jasno od kojeg trenutka u provedbi bi se počelo brojiti izdavanje tih računa koji bi ušli u navedenih 10%. Udruga smo koja ima gospodarsku djelatnost i koja izdaje račune već sada. | Sukladno Uputama za prijavitelje, Prijavitelj Skupine 2 dokazuje da je započeo aktivnost društvenog poduzetništva na način da **do kraja provedbe projekta mora izdati** (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta, čime se obvezuje kroz odabir obavezne aktivnosti 4. Provedba društveno-poduzetničkih aktivnosti.  Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva). |
|  | **Znači li napomena na str. 63. UzP-a** u kojoj se kao stavke projekta navode „izravni troškovi osoblja“, „ostali prihvatljivi troškovi“ i „zasebna vrsta troška“, **da je one troškove koji su izravni troškovi, ali ne troškovi osoblja nego tzv. „ostali izravni troškovi“ potrebno uvrstiti u „ostale prihvatljive troškove“,** pa će se tako unutar iste sume naći primjerice troškovi materijala za edukacije, troška kupnje opreme za provedbu aktivnosti, trošak organiziranja konferencije i „klasični“ neizravni troškovi npr. računi za struju, a bit će u opisu potrebno detaljno razložiti taj ukupni trošak? | Izravne troškove koji se ne odnose na troškove osoblja nego na ostale izravne troškove treba uvrstiti u kategoriju ostalih prihvatljivih troškova, koji iznose 40% izravnih troškova osoblja. Ukupne prihvatljive troškove projekta čine izravni troškovi osoblja, ostali prihvatljivi troškovi i zasebna vrsta troška, odnosno trošak novog zapošljavanja pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta **(primjenjivo samo ukoliko prijavitelj skupine 2 definira navedeni trošak plaća u okviru Aktivnosti 4. Provedba društveno-poduzetničkih aktivnosti)** .  Napominjemo kako ukupan iznos prihvatljivih troškova projekta ne smije prelaziti maksimalan iznos projekta definiran za Skupinu 2 Prijavitelja. |
|  | Molimo razjašnjenje oko toga **koje točno plaće ne smiju prelaziti 50% ukupnog iznosa projekta.** Naime, **u prezentaciji** objavljenoj na <https://strukturnifondovi.hr/wp-content/uploads/natjecaji/poziv-na-dostavu-projektnih-prijedloga--jacanje-poslovanja-drustvenih-poduzetnika---faza-i---35659/Info-radionica_Ja%C4%8Danje-poslovanja-DP_final.pdf>  na str. 28, slajd „Posebni uvjeti Ugovora“,  tumačeno je kako je **ukupan limit „zapošljavanja do 50% ukupne vrijednosti projekta“.**  **U UzP-u se na str. 43 ova odredba navodi vezano uz novo zapošljavanje pripadnika ciljane skupine i/ili troškove plaća zaposlenika Prijavitelja i partnera ako je primjenjivo, te se kaže  ukupni troškovi njihovih plaća ne smiju biti veći od 50% ukupnog iznosa projekta**.  Dakle, da li sami za sebe troškovi plaća zaposlenih na elementu 4. Provedba društveno-poduzetničkih aktivnosti ne smiju prijeći 50% ukupne vrijednosti projekta? Odnosno mogu li ukupni troškovi plaća tj. troškovi na elementu 4 koji su u budžetu izdvojeni kao „zasebna vrsta troška“ zbrojeni s izravnim troškovima osoblja, prijeći 50% ukupnog troška projekta? | Sukladno Uputama za prijavitelje, točka 3.3.3, prihvatljiv trošak u sklopu Aktivnosti 4. Provedba društveno-poduzetničkih aktivnosti je novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta s naglaskom da ukupni troškovi njihovih plaća ne smiju biti veći od 50% ukupnog iznosa projekta. |
| 3. | Stranica 59. UzP spominje "Veće kapitalne investicije nisu prihvatljivi trošak u sklopu ovog Poziva."  Molimo definiciju većih kapitalnih investicija. | Pod pojmom većih kapitalnih ulaganja podrazumijevaju se troškovi/aktivnosti koje se odnose isključivo ili većim dijelom na kapitalne investicije u primjerice zemljišta i zgrade. |
| 4. | Prihvatljivi prijavitelji za Skupinu I. su postojeća društvena poduzeća koja ispunjavaju 3 kriterija utvrđena Strategijom razvoja društvenog poduzetništva u Republici Hrvatskoj za razdoblje 2015. do 2020. (kriteriji 2, 4 i 6 Strategije). Za dokazivanje ispunjavanja kriterija br. 2 (*Društveni poduzetnik obavlja djelatnost proizvodnje i prometa roba, pružanja usluga ili obavlja umjetničku djelatnost kojom se ostvaruje prihod na tržištu, te koja ima povoljan utjecaj na okoliš, doprinosi unaprjeđenju razvoja lokalne zajednice i društva u cjelini.*) traži se dostava osnivačkog akta i zadnjeg Godišnjeg financijskog izvještaja. Ukoliko poduzeće već više godina obavlja djelatnost po društveno-poduzetničkim načelima sukladno citiranom kriteriju, ali u osnivačkom aktu nije eksplicitno navedeno društveno poduzetništvo, već se radi o unificiranom osnivačkom aktu osnivanja društva s ograničenom odgovornošću, je li takav prijavitelj prihvatljiv, tj. kako će dokazati djelovanje prema društveno-poduzetničkim načelima? | Sukladno Uputama za prijavitelje, točki 2.1.1, kako bi Prijavitelj dokazao da ispunjava kriterij 2. Strategije, Prijavitelj mora dostaviti statut ili drugi temeljni akt iz mora biti razvidno ispunjavanje navedenog kriterija, kao i posljednje Godišnje financijsko izvješće iz kojeg je vidljivo kako Prijavitelj najmanje godinu dana do dana podnošenja projektne prijave djeluje kao društveni poduzetnik. |
|  | Također, kriterij br. 4 kaže da "*društveni poduzetnik najmanje 75% godišnje dobiti ulaže u ostvarivanje i razvoj ciljeva poslovanja, odnosno djelovanja*". Ukoliko poduzeće 100% godišnje dobiti koristi na način opisan u citiranom kriteriju, je li za dokaz ovog kriterija prihvatljiva Odluka o uporabi dobiti koja kaže "*Ukupna dobit u potpunosti se raspoređuje na zadržanu dobit.*"? | Ukoliko poduzeće najmanje 75 % dobiti reinvestira u daljnje poslovanje, odnosno ulaže u ostvarivanje i razvoj ciljeva poslovanja, dovoljno je naznačiti kako se ukupna dobit raspoređuje na poslove vezane uz djelovanje društvenog poduzetništva, uz napomenu kako je potrebno brojčano naznačiti ukupnu dobit u Odluci te uz obavezno ispunjavanje kriterija za Skupinu 1 i uvjeta prihvatljivosti, uključujući i dostavu posljednjeg Godišnjeg financijskog izvješća. Nadalje, važno je naznačiti da se reinvestiranje odnosi na poslove vezane uz djelovanje društvenog poduzeća, iz razloga što bi iz suprotnog moglo proizaći reinvestiranje i u neke druge aktivnosti koje nisu društveno poduzetničkog karaktera. |